


[bookmark: _GoBack]Z A P I S N I K
s  16. sjednice Vijeća Mjesnog odbora HRELIĆ,
održane dana 24. kolovoza 2022.
u objektu mjesne samouprave Ul. Svetog Mateja 93,
s početkom u 18,00 sati



NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić


Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan



	Predsjednica konstatira da su nazočni svi članovi Vijeća, te otvara 16. sjednicu Vijeća Mjesnog odbora. Vijećnik iz redova HDZa je stavio svoj status u mirovanje i čeka se imenovanje novog vijećnika u zamjenu. 


USVAJANJE ZAPISNIKA

	Vijeće jednoglasno prihvaća tekst zapisnika 15. sjednice Vijeća MO Hrelić, održane 5.7.2022.

USVAJANJE DNEVNOG REDA


 DNEVNI RED:


1. Korištenje prostora MO Hrelić – zaključak, donosi se
2. Zakup zemljišta k.č.br. 677/6 k.o. Jakuševec, očitovanje, donosi se
3. Godišnji izvještaj o izvršenju Financijskog plana Mjesnog odbora Hrelić za 2021. godinu – zaključak, donosi se
4. Pitanja, prijedlozi i obavijesti 


Ad 1. 	Korištenje prostora MO Hrelić
Predsjednica vijeća je izvijestila vijećnike o preraspodjeli prostora u nadležnosti GČ Novi Zagreb istok, kojom su MO Hrelić i MO Dugave dobili nešto više prostora za korištenje. Konkretno MO Hrelić je dobio na korištenje dvoranu (tzv. mala dvorana od cca 16 m2, koja je i ranije bila korištena, no zajedno s MO Dugavama), ured u kojem je trenutno MO Hrelić (ulaz iz dvorane) te ured do njega, s ulazom iz hodnika. MO Dugave je dobio na korištenje novo uređenu dvoranu i ured u kojem je MO Dugave uz nju (ulaz iz hodnika). 
Predstavnici GČ NZ Istok i MO Dugave i MO Hrelić su napravili uvid, evidentirali sve stvari (vlasništvo Grada Zagreba) te se dogovorili da od 1.10. (eventualno od 1.11.) stupa na snagu nova raspodjela prostora, a samim time i sadašnji korisnici trebaju ažurirati svoje korištenje, ovisno o prostoru koju su koristili i novim mogućnostima. 
Vijećnici MO Hrelić su na sjednici prodiskutirali opcije i zaključili da će novi ured koji ima slobodan ulaz iz hodnika biti bolje rješenje za ured MO Hrelić, u kojem s mogu održavati neometano dežurstva i sastanci, kako je i predloženo od strane GČ. Sadašnji i budući korisnicima dvorana i ureda biti će na raspolaganju korištenje dvorane (i uz nju ureda), po odobrenju VMO i u skladu s kapacitetima dvorane te će se potaknuti korisnike koji su do sada imali odobrenje za korištenje da procijene koja im dvorana bolja odgovara te da se u skladu s time i prijave odgovarajućem MO. S obzirom da se ovom promjenom povećava kapacitet korištenja dvorana u susjednim MO, željeli bismo potaknuti i nove potencijalne korisnike da se jave – npr. nisu trenutno zastupljene organizacije i inicijative koje se bave mladima, djecom, rekreacijom itd.  Stoga će vijeće organizirati poticanje prijava potencijalnih korisnika dvorane, putem oglasnih ploča i osobnim kontaktom , a u budućnosti i putem društvenih mreža, s obzirom da je u izradi Facebook stranica MO Hrelić. 
Korištenje dvorana će se temeljiti na temeljiti na  Zaključku o prostorima mjesne samouprave Grada Zagreba. Raspored korištenja će biti javan (kao i do sada). 
Za postojeće korisnike će se organizirati informativni sastanak, kako bi ih se upoznalo s promjenama i pravovremeno dogovorili formaliziranje korištenja (obnova zahtjeva i odobrenja) u skladu s novim mogućnostima prostora. Ovaj sastanak će se održati u suradnji s MO Dugave i GČ NZ Istok u što skorijem roku. 
Za potencijalne nove korisnike će se po potrebi također organizirati grupni ili individualni sastanak, a poziv ostaje stalno otvoren (kao i do sada). 


Vijeće je  jednoglasno donijelo sljedeći

ZAKLJUČAK
Korištenje prostora MO Hrelić

1. Preraspodjelom prostora u nadležnosti GČ NZ Istok, MO Hrelić je dobio na korištenje dvoranu (tzv. mala dvorana od cca 16 m2), ured u kojem je trenutno MO Hrelić (ulaz iz dvorane) te ured do njega, s ulazom iz hodnika. MO Dugave je dobio na korištenje novo uređenu veću dvoranu i ured u kojem je MO Dugave uz nju (ulaz iz hodnika). 
2. U dogovoru s GČ NZI, novi raspored korištenja dvorana će stupiti na snagu 1.10. 2022.(eventualno 1.11.). 
3. Ured koji ima slobodan ulaz iz hodnika će postati novi ured MO Hrelić, u kojem s mogu održavati neometano dežurstva i sastanci, kako je i predloženo od strane GČ. 
4. Sadašnji i budući korisnicima dvorana i ureda biti će na raspolaganju korištenje dvorane (i uz nju ureda), po odobrenju VMO i u skladu s kapacitetima dvorane te će se potaknuti korisnike koji su do sada imali odobrenje za korištenje da procijene koja im dvorana bolja odgovara te da se u skladu s time i prijave odgovarajućem MO. 
5. S obzirom da se ovom promjenom povećava kapacitet korištenja dvorana u susjednim MO, željeli bismo potaknuti i nove potencijalne korisnike da se jave – npr. nisu trenutno zastupljene organizacije i inicijative koje se bave mladima, djecom, rekreacijom itd.  Stoga će vijeće organizirati poticanje prijava potencijalnih korisnika dvorane, putem oglasnih ploča i osobnim kontaktom, a u budućnosti i putem društvenih mreža, s obzirom da je u izradi Facebook stranica MO Hrelić. 
6. Korištenje dvorana će se temeljiti na  Zaključku o prostorima mjesne samouprave Grada Zagreba. Raspored korištenja će biti javan (kao i do sada) . 
7. Za postojeće korisnike će se organizirati informativni sastanak, kako bi ih se upoznalo s promjenama i pravovremeno dogovorili formaliziranje korištenja (obnova zahtjeva i odobrenja) u skladu s novim mogućnostima prostora. Ovaj sastanak će se održati u suradnji s MO Dugave i GČ NZ Istok u što skorijem roku. 
8. Za potencijalne nove korisnike će se po potrebi također organizirati grupni ili individualni sastanak, a poziv ostaje stalno otvoren (kao i do sada). 

9. Ovaj Zaključak dostavlja se Vijeću Gradske četvrti Novi Zagreb – istok.



[bookmark: _Hlk113285302]Ad 2. 	Zakup zemljišta k.č.br. 677/6 k.o. Jakuševec, očitovanje, donosi se

Vijeće je  jednoglasno donijelo sljedeći

ZAKLJUČAK
zo davanju mišljenja na prijedlog za Zakup zemljišta k.č.br. 677/6 k.o. Jakuševec

1. Vijeće MO nema planova za korištenje predmetnog zemljišta, kojim se već koristi osoba koja je tražila zakup. 

2. Ovaj Zaključak dostavlja se Vijeću Gradske četvrti Novi Zagreb – istok.



[bookmark: _Hlk113285505]Ad 3. 	Godišnji izvještaj o izvršenju Financijskog plana Mjesnog odbora Hrelić za 2021. godinu 

Vijeće je  jednoglasno donijelo sljedeći

ZAKLJUČAK
Godišnji izvještaj o izvršenju Financijskog plana Mjesnog odbora Hrelić za 2021. godinu

Članak 1. 
Godišnji izvještaj o izvršenju Financijskog plana Mjesnog odbora Hrelić za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	729.973,00
	729.973,00
	734.088,24
	100,56

	3
	RASHODI POSLOVANJA
	729.973,00
	729.973,00
	734.088,24
	100,56

	32
	Materijalni rashodi
	729.973,00
	729.973,00
	734.088,24
	100,56

	323
	Rashodi za usluge
	646.773,00
	646.773,00
	652.836,92
	100,94

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	646.773,00
	646.773,00
	652.836,92
	100,94

	 
	ODRŽAVANJE JAVNIH POVRŠINA
	228.016,00
	228.016,00
	218.695,71
	95,91

	 
	ODRŽAVANJE NERAZVRSTANIH CESTA
	418.757,00
	418.757,00
	434.141,21
	103,67

	329
	Ostali nespomenuti rashodi poslovanja
	83.200,00
	83.200,00
	81.251,32
	97,66

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	81.251,32
	102,85

	3299
	Ostali nespomenuti rashodi poslovanja
	4.200,00
	4.200,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Hrelić.



Ad 4. Pitanja, prijedlozi i obavijesti

Predsjednica VMO je izvijestila vijećnike o novostima koje su se dogodile od zadnje sjednice: 
· u kolovozu je izvršena zamjena klupa na južnoj strani Kauzlarićevog prilaza, kao jedna od aktivnosti u planu PKA 2022.
·  „Zrinjevca“ se javio radi detaljnijeg dogovora oko realizacije druge aktivnosti, postavljanja stola za stolni tenis (Gomboševa, sjeverno od parka za pse).
· Na sjednici VGČ NZI je donesen rebalans PKA 2022, u kojem je prihvaćen prijedlog MO Hrelić na prijedlog građana za ugradnje tobogana za manju djecu u parku Gomboševa/kod J. Holjca. 
· Zaključak  o uvođenju javne rasvjete na nekoliko mjesta u naselju je prošla procjenu Ureda za upravljanje imovinom Grada Zagreba: lokacija Draganići 2-4 je odbijena od strane ureda za upravljanja imovinom (privatno zemljište), lokacija uz Seisselovu (prolaz prema Denzlerovoj) je u vlasištvu HEPa te će se trebati tražiti suglasnost, dok su duge dvije lokacije (mali park u Seisselovoj i Park za pse) u vlasništvu Grada Zagreba i bez primjedbe.  
· Obnovljen je most prema Buzinu, no nisu obnovljene pješačke staze, te bi isto trebalo dogovoriti s GČ NZI (s obzirom na razinu prometnice SR Njemačke, pitanje je jesu li takvi radovi u nadležnosti MO ili idu u plan građenja).
· U ulici Hrelićka kod kčbr. 17 je konačno zamijenjen ranije oštećen hidrant (izljev vode u 2021.) od strane Vode i odvodnja, te se sada čeka intervencija Zagrebačkih cesta da saniraju asfalt.

Vijećnici su prodiskutirali skori završetak novih zgrada u naselju kod ulice Kramarići, i završetak novog odvojka koji ih spaja sa glavnom ulicom. S obzirom na činjenicu da su kamioni izvođača oštetili asfalt na ulici Kramarići tijekom radova u proteklih godinu dana, potrebno je ispitati odgovornost za obnovu te istu ishoditi. 


Dovršeno u 19:30 sati.




Zapisnik izradila: 
Miljenka Plazonić Bogdan


KLASA: 024-08/22-003/1639		
URBROJ: 251-13-11-9-22-2
Zagreb, 24. kolovoza 2022. 


							                    Predsjednica
						                       Vijeća Mjesnog odbora 
									Hrelić						
                                                                                            Miljenka Plazonić Bogdan




